Source: http://obcan.hlohovec.sk/vseobecne-zavazne-nariadenia.phtml?id_kat_for_menu=16074&module_action__254455__id_vzn=19981
Timestamp: 2019-09-23 12:05:05+00:00
Document Index: 7869645

Matched Legal Cases: ['§ 6', '§ 4', 'čl. 6', 'čl. 5', 'čl. 5', '§ 17']

Mestské zastupiteľstvo mesta Hlohovec v rámci svojej samosprávnej pôsobnosti podľa § 6 ods. 1 zákona č. 369/1990 Zb. o obecnom zriadení v znení neskorších predpisov a podľa § 4 ods. 3 písm i) uvedeného zákona vydáva toto
1. Účelom tohto všeobecne záväzného nariadenia (ďalej len „nariadenie“) je určiť pravidlá času predaja a času prevádzky služieb najmä v obchodných, reštauračných a pohostinských prevádzkarniach a v prevádzkarniach služieb na území mesta Hlohovec tak, aby mohli byť uspokojené potreby obyvateľov i požiadavky podnikateľov.
2. Toto nariadenie na nevzťahuje na:
b) čas ambulantného predaja.
1. Čas predaja v obchode alebo čas prevádzky služieb (ďalej ako „prevádzkový čas“) je časovo ohraničená časť dňa, počas ktorej je prevádzkareň v rámci výkonu podnikateľskej činnosti sprístupnená spotrebiteľom, t.j. v prevádzkarni sa v prospech spotrebiteľov vykonáva predaj tovaru alebo poskytovanie služieb. Prevádzkový čas stanovený týmto nariadením je stanovený rozpätím ako čas maximálny.
3. Hudobnou produkciou sa rozumie najmä hudba určená na tanečnú zábavu, zábavu reprodukovanú technickým zariadením (diskotéka), koncertné vystúpenie, živá hudba na počúvanie alebo spev.
4. Prevádzkarňou sa rozumie priestor definovaný osobitným predpisom[1].
Určenie prevádzkového času v obchodných prevádzkarniach
1. V obchodných prevádzkarniach potravinárskeho charakteru, v prevádzkarniach so spotrebným, priemyselným alebo drobným tovarom a v prevádzkarniach s predajom periodickej a neperiodickej tlače a tlačovín sa určuje prevádzkový čas denne v rozpätí od 5,00 hod. do 22,00 hod.
2. V obchodných prevádzkarniach, ktoré svojou činnosťou nenarušujú nočný kľud, verejný poriadok alebo životné prostredie, predovšetkým v prevádzkarniach:
e) s predajom tovaru a poskytujúcich zdravotnícke služby (lekárne, predajne zdravotných pomôcok a pod.),
je prevádzkový čas časovo neobmedzený.
Určenie prevádzkového času v prevádzkarniach služieb
1. V prevádzkarniach služieb je prevádzkový čas denne v rozpätí od 6,00 hod. do 22,00 hod., ak nie je týmto nariadením ďalej určené inak.
2. V prevádzkarniach poskytujúcich prevažne služby prístupu k internetu sa určuje prevádzkový čas nepretržite.
3. V prevádzkarniach určených na prevádzkovanie hazardných hier prostredníctvom výherných prístrojov, technických zariadení obsluhovaných priamo hráčmi, telekomunikačnými zariadeniami a videohrami, v kasínach, v herniach a v prevádzkarniach poskytujúcich služby erotického salónu je určený prevádzkový čas denne v rozpätí od 06,00 hod do 04,00 hod. nasledujúceho dňa.
Určenie prevádzkového času v reštauračných a pohostinských prevádzkarniach
1. Prevádzkový čas v prevádzkarniach poskytujúcich rýchle občerstvenie bez podávania alkoholických nápojov, v prevádzkarniach poskytujúcich reštauračné služby alebo stravovacie služby, je v dňoch:
b) v piatok a v sobotu je určený v rozpätí od 06,00 hod. do 04,00 hod. nasledujúceho dňa.
2. Prevádzkový čas v pohostinských prevádzkarniach a baroch, v kaviarňach a v cukrárňach je:
2.1 v takýchto prevádzkarniach, ktoré sa nachádzajú na Nám. sv. Michala, na ulici Pribinova v časti od ulice Slov. nár. povstania po ulicu Starý rínok, na ulici M. R. Štefánika v časti od Nám. sv. Michala po ulicu Starý rínok a na ulici Starý rínok, určený v dňoch:
b) v piatok a v sobotu je určený v rozpätí od 06,00 hod. do 04,00 hod. nasledujúceho dňa,
2.2 v takýchto prevádzkarniach, ktoré sa nachádzajú mimo Nám. sv. Michala a ulíc uvedených v bode 2.1 alebo ich častí, určený:
3. V prevádzkarniach poskytujúcich reštauračné služby alebo stravovacie služby je možné:
b) z dôvodu konania nepravidelnej a verejnej akcie (podujatia) s prísluchovou hudbou alebo hudobnou produkciou (diskotéka, tanečná zábava, koncert a pod.), určenie jednorazového predĺženia prevádzkového času.
V takomto prípade je podnikateľ (prevádzkovateľ) povinný doručiť mestu písomné ohlásenie o jednorazovom predĺžení prevádzkového času najneskôr 5 pracovných dní pred konaním takejto akcie (podujatia). Podnikateľ je povinný v ohlásení jednoznačne a pravdivo určiť rozsah a dôvod jednorazového predĺženia prevádzkového času, ktorý nemôže byť zameniteľný s iným. Povinnosť dodržať prevádzkový čas pre externú časť prevádzkarne v zmysle čl. 6 tohto nariadenia takýmto predĺžením prevádzkového času nie je dotknutá.
Prevádzkový čas exteriérových priestorov
1. V prevádzkarniach, ktoré majú zriadené sezónne exteriérové priestory na predaj tovaru alebo poskytovanie služieb (tzv. terasy), je prevádzkový čas pre externú časť takto využívanej prevádzkarne určený nasledovne:
a) v prevádzkarniach, ktoré sa nachádzajú v lokalite stanovenej v čl. 5 ods. 2 bode 2.1. v období od 01. júna do 30. septembra denne v rozpätí od 06,00 hod. do 24,00 hod. a v období od 1. októbra do 31. mája denne v rozpätí od 06,00 hod. do 22,00 hod.,
b) v prevádzkarniach, ktoré sa nachádzajú v lokalite stanovenej v čl. 5 v ods. 2 bode 2.2. v období od 01. júna do 30. septembra denne v rozpätí od 06,00 hod. do 23,00 hod. a v období od 1. októbra do 31. mája denne v rozpätí od 06,00 hod. do 22,00 hod.;
pričom po 22,00 h nie je v takýchto priestoroch povolená hudobná produkcia.
Prevádzkový čas všetkých prevádzkarní obchodu a služieb na území mesta zo dňa 31.12. príslušného kalendárneho roka na 01.01. nasledujúceho kalendárneho roka je neobmedzený.
Ohlásenie prevádzkového času
1. Fyzická osoba oprávnená na podnikanie a právnická osoba (ďalej aj ako „podnikateľ“) si sama určí prevádzkový čas prevádzkarne v stanovenom rozpätí v súlade s ustanoveniami tohto nariadenia a takto určený čas je povinná dodržiavať.
2. V záujme náležitej všeobecnej informovanosti a evidenčného prehľadu podnikateľ predloží ním určený prevádzkový čas v stanovenom rozpätí v súlade s ustanoveniami tohto nariadenia Mestu Hlohovec najneskôr 5 dní pred otvorením prevádzkarne.
3. Mesto Hlohovec vydá podnikateľovi (prevádzkovateľovi) písomné potvrdenie o podaní ohlásenia prevádzkového času v rozsahu ním navrhnutom. V prípade, ak ohlásenie o určení prevádzkového čas podnikateľom (prevádzkovateľom) bude nad rámec rozpätia ustanoveného týmto nariadením pre pravidlá prevádzkového času, Mesto vydá upozornenie na dodržanie maximálne prípustného rozpätia prevádzkového času danej prevádzkarne, a to výlučne v súlade s časovým rozpätím ustanoveným týmto nariadením.
4. Podnikateľ tiež oznámi Mestu Hlohovec každú zmenu prevádzkového času.
Kontrolnú činnosť nad dodržiavaním tohto nariadenia vykonávajú príslušníci Mestskej polície v Hlohovci a hlavný kontrolór mesta Hlohovec v rámci svojich právomocí.
Týmto nariadením sa zrušuje všeobecne záväzné nariadenie mesta Hlohovec č. 104/2008 o určení času predaja v obchodných a v pohostinských prevádzkach a času prevádzky služieb na území mesta Hlohovec.
1. Toto nariadenie bolo schválené Mestským zastupiteľstvom mesta Hlohovec dňa 21.9.2017.
2. Toto nariadenie nadobúda účinnosť dňom 1. 1. 2018.
[1] § 17 ods. 1 zákona č. 455/1991 Zb. o živnostenskom podnikaní v znení neskorších predpisov
Zverejnené 26.9.2017 -mm-
CMS systém (redakčný) systém WEBY PORTÁL, mapa stránky web portál, webhosting, WEBY HOSTING, domény, registrácia domény spoločnosti WEBY GROUP, s.r.o., technický prevádzkovateľ - kontakt, 23.09.2019 14:05:05